На основу чл. 10. Правилника о раду Комисије, за избор корисника помоћи за решавање стамбених потреба избеглица кроз куповину сеоске куће са окућницом, односно одговарајуће непокретности за становање на територији општине Врњачка Бања а у вези са чл. 4. Уговорa о сарадњи на реализацији помоћи за решавање стамбених потреба избеглица кроз куповину сеоске куће са окућницом, односно одговарајуће непокретности за становање закљученог између Комесаријата за избеглице и миграције (у даљем тексту: Комесаријат) и Општине Врњачка Бања (у даљем тексту Општина) заведен на писарници Општине под бројем бр. 110-242/24 дана 20.06.2024. године и код Комесаријата под бројем под бр. 9-9/451 дана 18.06.2024. године (у даљем тексту: Уговор), Комисија за избор корисника образована решењем Председника Општине Врњачка Бања дана 05.07.2024. године бр. 020-91/24 (у даљем тексту: Комисија), дана 18.07.2024. године утврђује

# ЈАВНИ ПОЗИВ

**за избор корисника помоћи за решавање стамбених потреба избеглица кроз куповину сеоске куће са окућницом, односно одговарајуће непокретности за становање**

# 1 Предмет Јавног позива

Предмет Јавног позива је помоћ избеглицама, која имају боравиште /пребивалиште на територији општине Врњачка Бања, укључујући чланове њиховог породичног домаћинства, при куповини најмање 2 сеоскe кућe са окућницом, односно одговарајуће непокретности за становање, у циљу стварања и/или побољшања услова становања.

Помоћ се одобрава за куповину сеоске куће са окућницом, односно одговарајуће непокретности за становање у износу који не може бити већи од РСД 1.950.000,00 (једанмилиондеведстопедесетхиљададинара) по породичном домаћинству корисника.

 Корисник за куповину може предложити сеоску кућу са окућницом, односно одговарајућу непокретност за становање која се налази на територији Републике Србије, ван територије АП Косова и Метохије.

Изабрани корисник може додатно да учествује сопственим средствима у реализацији помоћи при куповини сеоске куће са окућницом, односно одговарајуће непокретности за становање за решавање стамбених потреба у износу до 50% од износа који се додељује при куповини сеоске куће са окућницом, односно одговарајуће непокретности за становање (у износу до 850.000,00 динара).

# 2 Корисници

Корисници помоћи су породична домаћинства интерно расељених лица док су у расељеништву, која бораве на територији општине Врњачка Бања, укључујући и чланове њиховог породичног домаћинства, а неопходна им је помоћ при куповини сеоских кућа са окућницом, односно одговарајуће непокретности за становање и додатна помоћ намењена за грађевински и други материјал и опрему за поправку или адаптацију предметне сеоске куће са окућницом, односно одговарајуће непокретности за становање за стварање и/или побољшање услова становања, и која испуњавају прописане услове и мерила за избор корисника (у даљем тексту: Подносилац пријаве).

Чланом породичног домаћинства, сматрају се: брачни и ванбрачни друг, дете рођено у браку, ван брака, усвојено или пасторак, родитељи брачних другова и лица која су брачни другови по закону дужни да издржавају.

#  3 Услови за избор корисника

Подносилац пријаве на Jавни позив и чланови његовог породичног домаћинства треба да испуне следеће услове:

1. избеглички статус и то: да имају избеглички статус и поднет захтев за пријем у држављанство Републике Србије, или да им је престао статус избеглице, стекли су држављанство Републике Србије (НАПОМЕНА: наведени услов односи се обавезно на Подносиоца пријаве, а на чланове његовог породичног домаћинства, само уколико су у статусу избеглице или су били у статусу избеглице у Републици Србији);

2. да имају пријављено пребивалиште/боравиште на територији Општине, у моменту објављивања јавног позива ;

3. да немају у својини непокретност у држави порекла, другој држави или Републици Србији, а којом би могли да реше своје стамбене потребе;

4. да не могу да користе непокретност у држави свог претходног пребивалишта или у другој држави;

5. да од момента стицања избегличког статуса нису обновили, отуђили, поклонили или заменили непокретност у Републици Србији, држави порекла и/или у другој држави, а којом би могли да реше своје стамбене потребе;

6. да нису корисници другог стамбеног програма у процесу интеграције у Републици Србији или програма стамбеног збрињавања/обнове у процесу повратка у држави порекла, којим би могли да реше или су решили своје стамбене потребе;

7. да немају приходе којима би могли да реше своје стамбене потребе;

8. да нису на коначној листи реда првенства у другим програмима за трајно решавање стамбене потребе;

9. да сеоска кућа са окућницом, односно одговарајућа непокретноста за коју подносилац Пријаве подноси Пријаву на Јавни позив испуњава основне услове за живот и становање и да су предметна сеоска кућа и земљиште на којој се иста налази уписане у катастар непокретности на име продавца и без терета, осим уколико је реч о забележби обавезе плаћања накнаде за пренамену земљишта, уколико постоји право стварних службености на непокретности која је предмет купопродаје и другe забележбe правних чињеница које за исход немају престанак или пренос стварних права на предметној непокретности;

10. да је сеоска кућа са окућницом, односно одговарајућа непокретност за коју Подносилац пријаве подноси Пријаву на Јавни позив уписана у катастру непокретности као:

- непокретност која је преузета из земљишних књига или

- непокретност изграђена пре доношења прописа о изградњи или

- непокретност изграђена са грађевинском дозволом за коју је издата употребна дозвола или

- непокретност уписана по Закону о озакоњењу објеката или

- да је предметна сеоска кућа у поступку легализације, односно озакоњења који још није завршен, а да је на земљишту на коме се налази сеоска кућа за коју Подносилац пријаве подноси Пријаву на Јавни позив дозвољена индивидуална стамбена градња.

11. да нису у крвном, тазбинском или адоптивном сродству са прдавцем предметне непокретности.

Поступак легализације, односно озакоњења из става 1. тачке 10. овог члана мора бити завршен најкасније до доношења Предлога листе корисника за доделу Помоћи избеглицама са листом корисника рангираних према реду првенства на основу испуњености услова и броја освојених бодова (у даљем тексту: Предлог листе).

# 4 Мерила за избор корисника

Ред првенства за избор Корисника утврђује се на основу броја бодова које Корисник као Подносилац пријаве и чланови његовог домаћинства остваре, а према следећим мерилима:

1. број чланова породичног домаћинства: по члану породичног домаћинства - 10 бодова; максималан број бодова који се може добити на основу овог мерила износи - 50

бодова.

1. број малолетне деце у породичном домаћинству:
	1. породично домаћинство до двоје малолетне деце - 10 бодова;
	2. породично домаћинство са троје или више малолетне деце - 20 бодова;
2. број малолетне деце или деце на редовном школовању у једнородитељском породичном домаћинству:
	1. домаћинство са једним дететом - 10 бодова;
	2. домаћинство са двоје деце - 20 бодова;
	3. домаћинство са троје или више деце - 30 бодова;
3. стамбена ситуација Подносиоца пријаве и чланова његовог породичног домаћинства:
	1. породично домаћинство смештено у колективном центру – 10 бодова;
	2. породично домаћинство које станује у изнајмљеном простору без основних хигијенско-санитарних услова – 20 бодова;
4. домаћинство са дететом са инвалидитетом или сметњама у развоју: по породичном домаћинству - 20 бодова;
5. материјални положај породичног домаћинства:

(1) породично домаћинство са приходима већим или у висини од 50% последње просечне месечне зараде без пореза и доприноса у привреди Републике Србије, по члану - 10 бодова;

 (2) породично домаћинство са приходима испод 50% последње просечне месечне зараде без пореза и доприноса у привреди Републике Србије, по члану - 20 бодова.

Приликом бодовања пријава по тачки 6) овог члана приходи се обрачунавају по члану породичног домаћинства, а бодови се додељују породичном домаћинству. Максимални број бодова који може бити додељен породичном домаћинству по овом основу је 20.

1. смањење или губитак радне способности или телесно оштећење:
	1. по основу смањења или губитка радне способности подносиоца пријаве или члана породичног домаћинства:

-ако постоји делимична радна способност - 10 бодова;

-ако постоји потпуни губитак радне способности - 20 бодова.

* 1. по основу телесног оштећења подносиоца пријаве или члана породичног домаћинства:

-за телесно оштећење 100% - 20 бодова;

-за телесно оштећење 90% - 15 бодова;

-за телесно оштећење 80% - 10 бодова;

ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова;

1. болести од већег социјално-медицинског значаја, (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл) у складу са прописима о здравственој заштити: подносилац пријаве или члан његовог породичног домаћинства - 20 бодова. Сходно наведеном, потребно је приложити лекарску документацију не старију од годину дана.

Ово мерило се примењује ако подносилац пријаве или члан његовог породичног домаћинства нису бодовани по основу тачке 6) подтач. (1) и (2) овог члана;

1. регистровано сеоско газдинство – 20 бодова;

Бодови по основу овог мерила додељују се уколико је предложена сеоска кућа са окућницом, односно одговарајућа непокретност за становање регистрована као сеоско газдинство.

1. породично домаћинство чији је члан настрадао или нестао у сукобима на просторима АП Косово и Метохија: по настрадалом/несталом члану – 20 бодова.

# 5

Ако два или више подносилаца пријаве имају исти број бодова, предност ће имати подносилац пријаве који:

1. има већи број малолетне деце;
2. има већи број чланова породичног домаћинства;
3. има трудну жену у породичном домаћинству;
4. дуже борави на подручју општине Врњачка Бања;
5. има мање приходе по члану породичног домаћинства.

# 6 Пријава на Јавни позив

 Подносилац пријаве на Јавни позив за себе и чланове породичног домаћинства доставља следећу документацију:

* 1. уредно попуњен и потписан образац Пријаве (*може се преузети у Општинској управи општине Врњачка Бања, ул. Крушевачка 17 код повереника за избеглице, канц. 3, интернет презентацији општине Врњачка Бања* [*www.vrnjackabanja.gov.rs*](http://www.vrnjackabanja.gov.rs) *у одељку Јавни позиви и Комесаријата за избеглице и миграције РС www.kirs.gov.rs* );
	2. Фотокопију избегличке легитимације (обе стране) или Pешења о признавању, укидању или престанку избегличког статуса (НАПОМЕНА: обавезно за подносиоца пријаве, као и за остале чланове породичног домаћинства уколико су били или су и даље у статусу избеглице);
	3. фотокопију личне карте, очитане личне карте ако је у питању биометријска лична карта са чипом, за све чланове породичног домаћинства са 16 и више година;
	4. Уверење о држављанству или фотокопију решења о пријему у држављанство Републике Србије или копију поднетог захтева за пријем у држављанство за све чланове породичног домаћинства (не односи се на лица са личном картом);
	5. Доказ о стамбеној ситуацији Подносиоца пријаве и чланова његовог породичног домаћинства:

− за домаћинство смештено у неформалном колективном центру - потврда повереника за избеглице (а да се лица за коју издају потврду налазе и у извештајима о извршеном попису свих релевантних институција од 2017. и 2019. године);

− за домаћинство које станује у изнајмљеном простору без основних хигијенско- санитарних услова - изјава оверена код надлежног органа;

* 1. изјаву оверену код јавног бележника да подносилац пријаве и чланови његовог породичног домаћинства: не поседују непокретност у Републици Србији ван територије АП Косова и Метохије или у другој држави, а којом могу да реше своје стамбено питање; не могу да користе непокретност коју поседују на територији АП Косова и Метохије; нису заменили, обновили или отуђили непокретност на територији АП Косова и Метохије, а којом би могли да безбедно реше своје стамбено питање; да нису корисници другог програма за побољшање услова становања или повратка којим би могли или су решили своје стамбено питање; да нису у крвном, адоптивном или тазбинском сродству са продавцем предметне некретнине (*може се преузети у Општинској управи општине Врњачка Бања, ул. Крушевачка 17 код повереника за избеглице, канц. 3, интернет презентацији општине Врњачка Бања* [*www.vrnjackabanja.gov.rs*](http://www.vrnjackabanja.gov.rs) *у одељку Јавни позиви и Комесаријата за избеглице и миграције РС www.kirs.gov.rs);*
	2. доказ о приходима:
		+ Потврда о незапослености за месец јун 2024. године из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, потребна је лична изјава оверена код јавног бележника којом се потврђује да је подносилац незапослен и да нема приходе;
		+ Уверење о исплаћеној накнади из Националне службе за запошљавање уколико се иста остварује;
		+ Потврда послодавца о висини примања за месец јун 2023. године – за запослене чланове породичног домаћинства или лична изјава оверена код јавног бележника да подносилац пријаве, односно члан његовог породичног домаћинства остварује одређене повремене приходе (са наведеним износом привремених месечних прихода);
		+ чек од пензије за месец јун 2023. године или уколико лице не остварује примања по основу пензије – потврда надлежне службе или лична изјава оверена код јавног бележника да лице не остварује примања по основу пензије у Републици Србији и/или другој држави;
	3. За чланове породичног домаћинства узраста од 15-26 година - доказ о школовању (потврда надлежне образовне иниституције о школовању), уколико ови чланови породичног домаћинства нису на школовању - доказе наведене у тачки 6) овог става (докази о приходима);
	4. доказ за породично домаћинство са дететом са инвалидитетом или сметњама у развоју

– Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

* 1. доказ о смањењу или губитку радне способности или телесном оштећењу – Решење надлежне Комисије о смањењу или губитку радне способности или телесном оштећењу за члана породице са инвалидитетом;
	2. Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.) – **Лекарски налаз не старији од годину дана**;
	3. за једнородитељску породицу прилаже се:
		+ потврда о смрти брачног друга;
		+ решење надлежног суда о проглашењу несталог лица за умрло;
		+ извод из матичне књиге рођених за децу без утврђеног очинства
		+ пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву подносиоца оверену код надлежног органа да се

подносилац непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, подносилац није засновао брачну или ванбрачну заједницу;

* 1. Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије;
	2. Доказ о регистрованом сеоском газдинству (уколико је предложена сеоска кућа са окућницом, односно одговарајућа непокретност за становање регистрована као сеоско газдинство);
	3. Изјаву власника сеоске куће, односно одговарајуће непокретности за становање на коју се односи Помоћ, да је сагласан да исту отуђи у корист Подносиоца пријаве (изјава мора бити оверена код јавног бележника) (*може се преузети у Општинској управи општине Врњачка Бања, ул. Крушевачка 17 код повереника за избеглице, канц. 3, интернет презентацији општине Врњачка Бања* [*www.vrnjackabanja.gov.rs*](http://www.vrnjackabanja.gov.rs) *у одељку Јавни позиви и Комесаријата за избеглице и миграције РС www.kirs.gov.rs);*
	4. Доказ о власништву над сеоском кућом, односно над одговарајућом непокретношћу за становање – лист непокретности не старији од месец дана у коме је продавац уписан као власник/држалац предметне сеоске куће, односно одговарајуће непокретности за становање уколико за исту није издата употребна дозвола и власник земљишта на којем се иста налази и у коме су предметна сеоска кућа, односно одговарајућа непокретност за становање и земљиште који су предмет купопродаје уписани без терета (хипотека или нека друга врста оптерећења), односно у коме је сеоска кућа, односно одговарајућа непокретност за становање уписана као:

-непокретност која је преузета из земљишних књига или

-непокретност изграђена пре доношења прописа о изградњи или

-непокретност изграђена са грађевинском дозволом или

-непокретност уписана по Закону о озакоњењу објеката;

17) Потврду надлежног органа о поднетом захтеву за легализацију, односно покренутом поступку озакоњења предметне сеоске куће и уверење надлежног органа да је на земљишту на коме се налази предметна сеоска кућа дозвољена индивидуална стамбена градња (важећа информација о локацији);

18) Уколико се ради о сеоским кућама односно одговарајућим непокретностима намењеним становању које су у време подношења пријава на Јавни позив у поступку легализације/озакоњења, потребно је, најкасније до доношења Предлога листа, доставити доказ да је поступак легализације/озакоњења завршен;

19)Потврда надлежне пореске управе о измиреним пореским обавезама од стране продавца сеоске куће, односно одговарајуће непокретности за становање а које су настале по основу права својине за предметну сеоску кућу, односно одговарајуће непокретности за становање и земљиште који су предмет купопродаје;

20) Фотокопију или очитану личну карту продавца сеоске куће, односно одговарајуће непокретности за становање.

21) Изјава коју даје Подносилац пријаве, сви пунолетни чланови домаћинства, да су сагласни да Комисија за избор корисника може обрађивати податке о личности *(може се преузети у Општинској управи општине Врњачка Бања, ул. Крушевачка 17 код повереника за избеглице, канц. 54, интернет презентацији општине Врњачка Бања* [*www.vrnjackabanja.gov.rs*](http://www.vrnjackabanja.gov.rs) *у одељку Јавни позиви и Комесаријата за избеглице и миграције РС www.kirs.gov.rs).*

Комисија за избор корисника ће у циљу избора корисника помоћи, поред горе наведене документације, по службеној дужности прибавити: - уверење из Републичког геодетског завода о томе да ли на територији Републике Србије поседују непокретност у својини, за подносиоца Пријаве и чланове његовог породичног домаћинства, укључујући и малолетне чланове породичног домаћинства; уверење Одељења за локалну пореску администрацију о томе да ли су подносилац пријаве и чланови његовог породичног домаћинства, укључујући и малолетне чланове породичног домаћинства обвезници пореза

на имовину; изводе из матичне књиге рођених за децу млађу од 16. година, као и уверење МУП-а о кретању боравишта/пребивалишта за Подносиоца пријаве и све чланове породичног домаћинства, укључујући и малолетне чланове породичног домаћинства.

Доказе за потребе поступка избора корисника помоћи, у складу са чланом 103. став

1. Закона о општем управном поступку („Службени гласник РС“, број 18/16) (у даљем тексту: ЗУП), прибавиће по службеној дужности Комисија, осим уколико странка у складу са чланом 103. став 3. ЗУП-а изјави да ће у циљу ефикаснијег и економичнијег разматрања своје поднете пријаве на Јавни позив, наведене доказе, у фотокопији, прибавити сама, с тим да Комисија може од подносиоца пријаве на Јавни позив тражити оригинална документа на увид.

Докази из става 1. овог дела подносе се у фотокопији (фотокопије докумената није потребно оверавати), с тим да Комисија може од подносиоца пријаве на јавни позив тражити оригинална документа на увид.

Поред доказа наведених у ставу 1. овог дела, Комисија за избор корисника може од подносиоца пријаве тражити и друге доказе потребне за поступање по пријави на Јавни позив.

# 7 Поступак избора корисника

Пријаву поднету након истека рока за подношење пријава из Јавног позива, Комисија неће разматрати, већ ће исту третирати као неблаговремену.

Пријаву у погледу које нису испуњени услови из дела III овог Јавног позива, Комисија не бодује већ ће исту третирати као неосновану.

Ако пријава садржи неки формални недостатак који спречава поступање по истој, која је неразумљива или непотпуна, подносилац се писаним путем позива да уочене недостатке отклони у року од 8 (осам) дана пријема позива, уз упозорење на последице пропуштања.

Уколико, у датом року, подносилац Пријаве не отклони недостатке, Комисија ће Пријаву третирати као непотпуну, односно неуредну.

Пријаву у погледу које подносилац у датом року отклони уочене недостатке, Комисија сматра као да је од почетка била уредна.

Пријаву која не садржи формални недостатак или у погледу које је поступљено у складу са ставом 3. овог дела Јавног позива, Комисија разматра и утврђује испуњеност услова из дела III овог јавног позива.

У погледу пријава код којих су испуњени услови из дела III овог Јавног позива Комисија врши бодовање, у складу са мерилима прописаним у делу IV овог Јавног позива.

Уколико се на основу документације из VI дела Јавног позива утврди да је сеоска кућа са окућницом, односно одговарајућа непокретност за становање којом Подносилац пријаве конкурише за Помоћ у својини лица које је у крвном, адоптивном или тазбинском сродству са Подносиоцем пријаве или чланом његовог породичног домаћинства који је наведен у Пријави, Комисија ће такву Пријаву третирати као неосновану.

Уколико члан, односно чланови породичног домаћинства Подносиоца пријаве премину до утврђивања Предлога листе корисника за доделу Помоћи (у даљем тексту: Предлог листе), исти неће бити разматрани, нити бодовани. У случају да премине Подносилац пријаве, Комисија разматра остале чланове без обзира да ли су интерно расељена лица. Уколико до утврђивања Предлога листе Подносилац пријаве пријави

новорођеног члана, односно чланове домаћинства, Комисија исте разматра и бодује. Приликом утврђивања Предлога листе, Комисија узима у обзир онај број чланова домаћинства који је Подносилац пријаве навео у пријави на Јавни позив, осим када су у питању преминули или новорођени чланови.

Уколико Подносилац пријаве до утврђивања Предлога листе, достави доказе о томе да он или неко од чланова његовог породичног домаћинства болује од болести од већег социо-медицинског значаја, односно уколико неко од њих, након подношења пријаве на Јавни позив оболели од болести од већег социо-медицинског значаја, Комисија наведено узима у обзир приликом разматрања и бодовања пријава.

За доказивање условности понуђене непокретности за живот и становање, као и цене предметне непокретности, опис и мишљење даје стручно лице из Комисије.

Ради утврђивања количине и врсте грађевинског материјала за поправку или адаптацију предметне сеоске куће са окућницом, односно одговарајуће непокретности за становање стручно лице из Комисије врши техничку процену објеката подносилаца чије су пријаве потпуне и благовремене, и које су испуниле прописане услове из дела III Јавног позива. Стручно лице Комисији доставља појединачне извештаје са спецификацијом потребног грађевинског материјала.

У погледу пријава које испуњавају услове врши се додатна провера података о лицима наведеним у Пријави и то у евиденцији трајних решења Комесаријата за избеглице и миграције.

На основу броја бодова којe корисник као подносилац пријаве и чланови његовог домаћинства остваре, Комисија утврђује Предлог листе.

Предлог листе се објављује на огласној табли Општинске управе општине Врњачка Бања, повереника за избеглице и званичној интернет презентацији општине Врњачка Бања [www.vrnjackabanja.gov.rs](http://www.vrnjackabanja.gov.rs) у одељку Јавни позиви и Комесаријата за избеглице и миграције РС www.kirs.gov.rs.

На Предлог листе учесници Јавног позива могу поднети приговор Комисији у року од 15 дана од дана објављивања Предлога листе.

Одлуку по приговорима Комисија доноси у року од 15 дана од дана пријема приговора.

Након одлучивања по приговорима, Комисија утврђује Коначну листу. Коначна листа се објављује на огласној табли на огласној табли Општинске управе општине Врњачка Бања, повереника за избеглице и званичној интернет презентацији општине Врњачка Бања [www.vrnjackabanja.gov.rs](http://www.vrnjackabanja.gov.rs) у одељку Јавни позиви и Комесаријата за избеглице и миграције РС www.kirs.gov.rs.

На основу Коначне листе, председник Општине Врњачка Бања доноси Закључак о избору корисника.

Закључак о избору корисника помоћи је коначан.

На основу Закључка Општина Врњачка Бања, власник предметне непокретности – сеоске куће са окућницом, односно одговарајуће непокретности за становање и Корисник којем је додељена Помоћ закључују уговор у писаној форми којим се регулишу међусобна права и обавезе потписника уговора, а у складу са чланом 6. став 1. Уговора средства се уплаћују на текући рачун продавца сеоске куће са окућницом, односно одговарајуће непокретности за становање.

Уговором из претходног става се регулишу међусобна права и обавезе, као и да изабрани Корисник Помоћи сеоску кућу са окућницом, односно одговарајућу непокретност за становање неће отуђити најмање пет (5) година.

Изабрани корисник и Општина Врњачка Бања закључују Уговор о додели грађевинског материјала за поправку или адаптацију предметне сеоске куће са окућницом, односно одговарајуће непокретности за становање.

# 8 Подношење пријава на Јавни позив

Заинтересована лица подносе пријаве на Jавни позив са потребним доказима Комисији за избор корисника за доделу помоћи.

 Пријаве се предају у затвореној коверти на писарници Општинске управе Врњачка Бања, Крушевачка 17 Врњачка Бања, са назнаком „Комисији за избор корисника по јавном позиву за доделу помоћи породицама интерно расељених лица куповином сеоских кућа и малог гранта“ уз напомену – „не отварати".

Рок за подношење пријаве са потребним доказима је **18. август 2024. године.**

Додатне информације у вези Јавног позива могу се добити путем телефона 036/601-213.

 ПРЕДСЕДНИК КОМИСИЈЕ

 Иван Радовић